Jesus bleibet meine Freude

Jesus bleibet meine Freude er en særdeles kjent og populær koral fra den sakrale kantaten Herz und Mund und Tat und Leben («hjerte og munn og gjerning og liv», BWV 147) av Johann Sebastian Bach, som ble skrevet i Leipzig for Maria besøkelsesdag og uroppført 2. juli 1723. Koralen avslutter kantaten, som tilsammen består av ti satser. På norsk er koralen kjent som Herre Gud, du er og bliver, på engelsk som Jesu, Joy of Man's Desiring og på fransk som Jésus que ma joie demeure. Verket er mye brukt i populærkultur, og i forbindelse med forskjellige høytider som jul og bryllup. Det forekommer i et stort antall filmer og har vært gjenbrukt i popmusikk, som f.eks. Apollo 100s hit «Joy» fra 1972, Beach Boys' «Lady Lynda» fra 1980 og Margo Guryans «Someone I Know» fra 1968.

Komposisjoner av Johann Sebastian Bach
Korverk
Uroppføringer av musikk i 1723

fr:Jésus que ma joie demeure